钦定古今图书集成/明伦汇编/交谊典/第063卷 > 宋册府元龟 > 《上兖州张司马启》前人
## 钦定古今图书集成/明伦汇编/交谊典/第063卷 > 宋册府元龟 > 《上兖州张司马启》前人

某启。窃闻网涧缉裳，傃指云于偃盖；排虚止棘，附绝
电于纤离。然则左右为容，锵金有阶于蟠木；无因而
致，按剑致惧于连城。是以赁牍干荣，发仞资于禽息；
求光抱燧，束发际于于髡。伏惟某官，琼峰耸峭，俨
“观而争峙；瑶泒惊澜，溯天潢而比濬。汉台引路，夕翊
浮云之阴；晋阁垂珰，朝晔文星之苑。剑池濯彩，耀震
德于渥津；弱水摛祥，炫离精于丹穴，辨悬瞳于朗镜。”
肇自觿年，对似魄于亏阳；光乎弱岁。言阿激箭，浴紫
贝以飞湍；情岳惊峰，蔽丹霄而杰峻。文条擢秀，馥长
坂之幽兰；笔苑扬葩，晔小山之丹桂。松𩙪结韵，缙绅
借以雌黄；喦电流光，通贤资其月旦。于是佐褰帷于
鲁甸，威詟列藩；匡露冕于梁阴，恩覃绝境。缉谐鳞甸，
下白鹤于仙庭；辅弼凫郊，重黄金于帝里。加以奖拔
幽滞，汲引英髦。锡以吹嘘，暖燕郊之阴谷。延之顾盼，
焰汉圄之寒灰。某涤派庸微，桐岩贱伍。托根邹邑，时
闻阙里之音；接闬雩津，屡听杏坛之说。加以承断织
之慈训，得锐思于书林；奉过庭之严规，遂容情于义
圃。方欲闭门却扫，养拙以终年；幽遁凿坏，甘贫而卒
岁。直以栖迟五亩，获鹪鹩之数粒；萧条三迳，匮侏儒
之斗储。虽则放旷林泉，颇得闲居之趣；而乃寂寞蓬
户，唯深色养之忧。是以望檄动容，慨南阳而闻寂；祈
名夙驾，叹郢路而依迟。方今凉秋届节，严𩙪扇序。衡
阳极浦，振朝音于负霜；寒皋回甸，惊宵吟于静野。弓
旌之礼斯及，辟聘之际是期。不揆庸愚，轻斯自衒。所
冀分其末照，惠以馀波，得预观光，全由咳唾。傥云镳
释绁，申其漱玉之音；霜匣开辉，照以盘蛟之影。则阴
山之雀，敢怀餐蕊之心；汉东之蛇，期致投珠之报。不
胜窘迫之至。谨启。